*Okt.9 – nov.5 🡪 2 iskolai és 6 gyakorlati hét után:*

Október 9-én vissza kellett mennem Bar le Duc-be az iskolába. Aznap csak francia óránk volt, beszélgettünk, hogy kinek hogy megy a munka, persze franciául :D

Kedden gyakorlatunk volt, a tanárunk csak franciául hajlandó beszélni, ez persze nem is baj, mivel így gyorsabban meg fogjuk tanulni a nyelvet. Néha viszont nem ártott volna, ha angolul is elmagyarázza a dolgokat , ugyanis így kisebb félreértések előfordultak miközben zajlott a felszolgálás.

Az iskolának van egy étterme, ahova érkeznek vendégek és a pincér tanulók szolgálják ki őket. Voltak 2,3,4,7 és 8 fős asztalok is. De kevesebb asztal volt, mint ahányan pincérek voltunk, így nekem és egy másik magyar barátomnak nem jutott asztal… a tanár azt mondta, hogy mi leszünk a bárban és mi fogjuk kiadni az aperitifeket, és a kávékat. Ez így jól hangzott, a munkahelyen már néhány aperitif elkészítését már megtanultam, így tudtam, hogy nem jelent majd gondot.

Viszont a mosogatóba is kellett egy ember, aki majd a vendégek tányérját majd elmossa… a tanár odajött hozzám és azt mondta hogy menjek mosogatni, na mondom király, megnyertem a főnyereményt…. a szerviz szépen lement, én is időben végeztem a mosogatással, és az evőeszközök eltörölgetésével. Ez után volt még egy elméleti óránk, ahol megbeszéltük, hogy hogy ment a szerviz.

Szerdán volt 1 angolunk és 5 franciánk. Ez így nem tűnik soknak, otthon ha 6 óránk volt kb.fél 2 körül végeztünk és mehettünk haza… aha de itt egy óra az 90 perc 10-15 perces szünetekkel. Na ez azért íg már nem olyan frankó, és 5 francia után azért kifárad az ember agya…

Csütörtökön volt matekunk, 1. osztályos feladatokat kaptunk, szóval az otthoni 2 soros 2 ismeretlenes egyenletek után ez már gyerekjáték volt :D Ezen kívül volt még franciánk és elméleti óránk, ahol a felszolgálással, borokkal, szőlővel, borvidékekkel foglalkoztunk. Pénteken már csak 2 francia óránk volt, 12-óráig tartott, ezután mehettünk vissza Nancyba. Sajnos busszal kellett mennünk, mert akkor volt valami probléma a vonattal, ha jól tudom… A busz azért rosszabb, mert 2 órás az út, a vonat meg kb 50 perc alatt hazavisz. Aznap nem kellett bemennem dolgozni, csak szombat este.

Szombat este rengetegen voltak, teli volt az étterem. Vasárnap szintén sok ember jött ebédelni és vacsorázni is. Hétfőn már kevesebben voltak, mindenki munkában van stb… Miután visszamentem, rá egy hétre eljöttek meglátogatni a magyar tanárok, Simák tanárnő és Bócz Mónika tanárnő. Megmutattam nekik a Stanislas tért, akkor pont egy ilyen kiállítás volt, növények, olyan volt mint egy kis dzsungel :D aztán a tanárnőék visszamentek Bar le Duc-be, én pedig hazamentem még kicsit pihenni az esti szerviz előtt. Sajnos egy jó kis mandulagyulladást is sikerült elkapnom, elsőre azt hittem csak egy sima torokfájás, de mikor már az otthoni gyógyszerek nem hatottak, a főnököm elvitt egy orvoshoz és az ő Vitale- kártyájára vizsgált meg az orvos, tehát mintha a főnököm lett volna a beteg… Nekünk ez a kártya majd csak később jön meg, nem tudom pontosan mikor, a lényeg, hogy kaptam antibiotikumot és néhány nap után rendbe jöttem. Néhány magyarral el szoktunk járni néha egy kocsmába meginni 1-2 sört, ( vannak nagyon finomak, de annak sajnos 8€/ korsó az ára, szóval meg kell gondolni :D ) viszont nem tudunk annyit találkozni, mindegyikünk dolgozik, vagy ha nem, akkor nem ugyanazon a napon vagyunk szabadok és így nehéz összehangolni.

Aztán lassan megint itt van a következő iskolás hét, nov.6-án megint mehetünk vissza Bar le Duc-be.